
Betegtájékoztató: Információk a felhasználó számára
Berinert 1500 NE por és oldószer oldatos injekcióhoz 
humán C1-észteráz-inhibitor

Mielőtt elkezdi alkalmazni ezt a gyógyszert, olvassa el figyelmesen az alábbi betegtájékoztatót, mert az Ön számára fontos információkat tartalmaz.

· Tartsa meg a betegtájékoztatót, mert a benne szereplő információkra a későbbiekben is szüksége lehet.

· További kérdéseivel forduljon kezelőorvosához vagy gyógyszerészéhez.
· Ezt a gyógyszert az orvos kizárólag Önnek írta fel. Ne adja át a készítményt másnak, mert számára ártalmas lehet még abban az esetben is, ha a betegsége tünetei az Önéhez hasonlóak.

· Ha Önnél bármilyen mellékhatás jelentkezik, tájékoztassa erről kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. Lásd 4. pont

A betegtájékoztató tartalma:

1. Milyen típusú gyógyszer a Berinert 1500 NE injekció és milyen betegségek esetén alkalmazható?

2. Tudnivalók a Berinert 1500 NE injekció alkalmazása előtt

3.
Hogyan kell alkalmazni a Berinert 1500 NE injekciót?

4.
Lehetséges mellékhatások

5
Hogyan kell a Berinert 1500 NE injekciót tárolni?

6.
További információk

1.
Milyen típusú gyógyszer a Berinert 1500 NE injekció és milyen betegségek esetén alkalmazható? 
Mi a Berinert 1500 NE injekció?

A Berinert 1500 NE (Nemzetközi Egység) injekció por és oldószer. A kész oldat injekcióként vénába adható.

A Berinert 1500 NE injekciót emberi plazmából (a vér folyékony része) állítják elő, aktív hatóanyaga az emberi (humán) C1–észteráz‑inhibitor fehérje.

Mire alkalmazható a Berinert 1500 NE injekció?

A Berinert 1500 NE injekció I-es és II-es típusú örökletes (herediter) angioödéma (HAE, ödéma = vizenyős duzzanat) kezelésére és gyógyászati beavatkozás előtt a megelőzésére alkalmazható. 
A herediter angioödéma (HAE) az érrendszer örökletes betegsége. Nem allergiás eredetű. A HAE oka a C1‑észteráz–inhibitor fehérje kialakulásának elégtelensége, hiánya, vagy károsodása. A betegség az alábbi tünetekkel jellemezhető:

-
a kezeken és a lábakon hirtelen kialakuló vizenyős duzzanat,

-
az arcon hirtelen kialakuló vizenyős duzzanat feszülő érzéssel,
-
szemhéj-, ajakduzzanat, lehetséges gégevizenyő, ami nehézlégzést okoz,

-
nyelvduzzanat,

-
görcsös fájdalom a has területén.

Általában a test minden részén kialakulhat.

2.
Tudnivalók a Berinert 1500 NE injekció alkalmazása előtt

Az ebben a részben szereplő információkat az Ön kezelőorvosának figyelembe kell vennie, mielőtt Ön Berinert 1500 NE injekciót kapna.

Ne alkalmazza a Berinert 1500 NE injekciót
· Ha Ön allergiás a C1‑észteráz‑inhibitor fehérjére vagy a gyógyszer (6. pontban felsorolt) egyéb összetevőjére.
· Amennyiben Ön bármilyen gyógyszerre vagy élelmiszerre allergiás, tájékoztassa kezelőorvosát vagy gyógyszerészét.
Figyelmeztetések és óvintézkedések
· Ha a Berinert korábban már okozott Önnek allergiás reakciókat. Megelőzésképpen Önnek antihisztamint és kortikoszteroidot kell kapnia, ha a kezelőorvosa ezt javasolta.
· Amikor allergiás vagy anafilaxiás típusú reakció (súlyos allergiás reakció, amely légzési nehézséget vagy szédülést okoz) alakul ki. A Berinert alkalmazását azonnal be kell fejezni (pl. leállítani az infúziót).
· Ha Ön gégeödémában szenved. Önt gondosan ellenőrizni kell, felkészülve az intenzív kezelésre.
· Az elfogadott indikáción és alkalmazáson túl, ún. off-label kezelésben (pl. áteresztő kapilláris szindróma [Capillary Leak Syndrome; CLS]) Lásd 4. pont „Lehetséges mellékhatások”
Az Ön kezelőorvosa gondosan mérlegelni fogja a Berinert‑kezelés előnyeit, összehasonlítva a lehetséges komplikációk kockázatával.

Vírusbiztonság

Az emberi vérből vagy plazmából előállított készítmények gyártásánál szigorú rendszabályokat alkalmaznak, hogy a fertőzések átvitelét megakadályozzák. Ezek az alábbiak:

· A vért, illetve plazmát adó donorok gondos kiválasztása, amivel kizárják a fertőzés átvitelének kockázatát, és
· minden egyes plazmaadományt és plazmakeveréket ellenőriznek vírusok, illetve egyéb fertőző ágensek jelenlétére.

A gyártók a vér vagy plazma feldolgozási folyamatában vírusinaktiváló vagy víruseltávolító lépéseket alkalmaznak. Ennek ellenére az emberi vérből vagy plazmából előállított gyógyszerek alkalmazása esetén nem zárható ki teljesen fertőző ágensek átvitele. Ez vonatkozik ismeretlen vagy újonnan felbukkanó vírusokra és egyéb típusú fertőzésekre is.

Az alkalmazott módszerek hatékonyak a burokkal rendelkező vírusoknál, például humán immundeficiencia vírus (HIV, az AIDS vírusa), hepatitisz B‑vírus és hepatitisz C‑vírus (májgyulladás) és a burokkal nem rendelkező vírusoknál, mint a hepatitisz A vírus (májgyulladás) és a parvovírus B19. 
Amennyiben Ön rendszeresen vagy ismétlődően kap emberi plazmából előállított termékeket, kezelőorvosa azt javasolhatja Önnek, hogy fontolja meg a hepatitisz A és B elleni védőoltás beadatását.

Kifejezetten javasolt, hogy minden alkalommal, amikor a Berinert beadásra kerül, fel kell jegyezni a beadás dátumát, a készítmény gyártási számát és a beadott injekció térfogatát.

Egyéb gyógyszerek és a Berinert
· Mindig tájékoztassa kezelőorvosát vagy gyógyszerészét az Ön által folyamatosan vagy a kezelést megelőzően szedett minden gyógyszerről. Ez vonatkozik a recept nélkül kapható készítményekre is.
· Berinert nem keverhető egyéb gyógyszerrel és oldószerrel a fecskendőben.

Terhesség és szoptatás

· Amennyiben Ön terhes vagy szoptat, illetve ha fennáll Önnél a terhesség lehetősége vagy gyermeket szeretne, a gyógyszer alkalmazása előtt beszéljen kezelőorvosával vagy gyógyszerészével. 
· Terhesség és szoptatás alatt a Berinert csak indokolt esetben alkalmazható.
A készítmény hatásai a gépjárművezetéshez és gépek kezeléséhez szükséges képességekre

Nem vizsgálták a készítmény hatását a gépjárművezetéshez és gépek kezeléséhez szükséges képességekre.
A Berinert 1500 NE injekció nátriumot tartalmaz
A Berinert 1500 NE injekció kevesebb, mint 1 mmol (23 mg) nátriumot tartalmaz injekciós üvegenként, azaz gyakorlatilag „nátriummentes”.
3.
Hogyan kell alkalmazni a Berinert 1500 NE injekciót?

A kezelését a C1-észteráz-inhibitor‑hiány kezelésében jártas orvos felügyelete mellett kell elkezdeni.

Adagolás
Felnőttek

Akut angioödéma‑roham kezelésére:

20 NE testtömeg‑kilogrammonként (20 NE/ttkg).
Gyógyászati beavatkozás előtt az akut angioödéma‑roham megelőzésére:

1000 NE 6 órán belül a gyógyászati, fogászati vagy sebészeti beavatkozás előtt.

Gyermekek
Akut angioödéma‑roham kezelésére:

20 NE testtömeg‑kilogrammonként (20 NE/ttkg)

Gyógyászati beavatkozás előtt az akut angioödéma roham megelőzésére:

15-30 NE testtömeg‑kilogrammonként (15-30 NE/ttkg) 6 órán belül a gyógyászati, fogászati vagy sebészeti beavatkozás előtt. Az adag megválasztásánál figyelembe kell venni a klinikai körülményeket (pl. a beavatkozás típusa és a betegség súlyossága).

Ha az előírtnál több Berinert 1500 NE injekciót alkalmazott

Túladagolásról szóló esetet nem jelentettek.
Feloldás és az alkalmazás módja

A Berinert 1500 NE injekciót rendszerint vénába adja (intravénásan) az Ön kezelőorvosa vagy a nővér. Ön vagy az Ön gondozója is beadhatja a Berinert injekciót, de csak megfelelő felkészítés után. Ha az Ön kezelőorvosa úgy találja, hogy Ön alkalmas lehet az otthoni kezelésre, részletes oktatást fog Önnek tartani. Önnek egy naplót kell vezetnie, amelyben az otthoni kezelést dokumentálja, és ezt a naplót minden esetben magával kell vinnie kezelőorvosához. Ön vagy a gondozója beadási technikáját rendszeresen ellenőrizni fogják, ami biztosítja a folyamatos, megfelelő kezelést. 
Általános teendők

· A por feloldását és az oldat felszívását az injekciós üvegből aszeptikus körülmények között kell elvégezni. Alkalmazza a termékhez mellékelt fecskendőt.
· Az elkészített oldat színtelen, és tiszta vagy enyhén opálos. Szűrés vagy a felszívás után (lásd alább), beadás előtt az oldatot megtekintéssel ellenőrizni kell színváltozásra és apró részecskék jelenlétére. 

· Ne használja az oldatot, ha láthatóan zavaros vagy pelyheket, részecskéket tartalmaz. 

· A fel nem használt készítmény, illetve hulladékanyag megsemmisítését a helyi előírások szerint és az Ön kezelőorvosának instrukcióinak megfelelően kell végrehajtani.
Visszaoldás

A Berinert port és oldószert tartalmazó üvegeit bontatlanul melegítse szobahőmérsékletre. Ezt megteheti úgy, hogy az üvegeket szobahőmérsékletre helyezi kb. 1 órára, vagy néhány percig a kezében tartja. Ne melegítse közvetlenül az üvegeket. Az üvegeket nem szabad testhőmérséklet (37°C) fölé melegíteni. 

A készítményt és az oldószert tartalmazó injekciós üvegek védőkupakját óvatosan távolítsa el. Mindkét injekciós üveg gumidugóját tisztítsa meg egy-egy alkoholos törlővel, és hagyja megszáradni. Az oldószer most már áttölthető a port tartalmazó üvegbe a mellékelt áttöltő készlet (Mix2Vial) segítségével. Kövesse az alábbi utasítást.

	1. Nyissa ki a Mix2Vial csomagot a fedőfólia lehúzásával. Ne távolítsa el a Mix2Vial-t a buborékcsomagolásból.

	2. Helyezze az oldószeres üveget egy sima, tiszta felületre, és tartsa szorosan. A műanyag tartóval együtt a Mix2Vial kék végét nyomja rá az oldószeres üvegre, és szúrja át a gumidugót.

	3. Óvatosan távolítsa el a műanyag tartót a Mix2Vial-ról a műanyag karimát fogva, és függőlegesen felfelé húzva. Győződjön meg róla, hogy csak a csomagolóanyagot húzta le, és nem a Mix2Vial-t. 

	4. Helyezze a port tartalmazó üveget egy sima, tiszta felületre. Az oldószeres üveget a rajta lévő áttöltő eszközzel együtt fordítsa meg, és az átlátszó végét nyomja rá a gyógyszert tartalmazó üveg dugójára. Az oldószer automatikusan átfolyik a gyógyszert tartalmazó üvegbe.

	5. Egyik kezével fogja meg a Mix2Vial gyógyszerhez csatlakozó részét, másik kezével az oldószeres üveghez csatlakozó darabot fogja meg, és csavarja szét két részre. 

Tegye félre az oldószeres üveget a hozzá kapcsolódó Mix2Vial adapterrel.

	6. A gyógyszert tartalmazó üveget a hozzá kapcsolódó átlátszó adapterrel együtt enyhén mozgassa a por teljes feloldódásáig. Ne rázza az üveget.

	7. Szívjon levegőt az üres, steril fecskendőbe. Alkalmazza a termékhez mellékelt fecskendőt.
A függőlegesen álló gyógyszeres üvegen lévő Mix2Vial Luer Lock részéhez csatlakoztassa a fecskendőt. Nyomja a levegőt a gyógyszeres üvegbe.


Felszívás és alkalmazás

	8. Tartsa a fecskendő dugattyúját benyomva, és fordítsa meg az üveget a fecskendővel együtt, majd szívja ki az oldatot a dugattyú lassú visszahúzásával.

	9. Amint az oldat teljes mennyisége a fecskendőbe került, fogja szorosan a fecskendőt (a dugattyúval lefelé tartva) és a Mix2Vial-t válassza le róla.




Alkalmazás

Az oldatot intravénás (iv.) injekcióként, lassan kell beadni.

4.
Lehetséges mellékhatások
Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek.
Kérjük, haladéktalanul vegye fel a kapcsolatot kezelőorvosával:

· ha bármely mellékhatás előfordul, vagy
· ha Ön olyan mellékhatásokat észlel, ami nem szerepel ebben a betegtájékoztatóban.

A Berinerthez köthető nemkívánatos hatások ritkák. 

Az alábbi mellékhatásokat ritkán észlelték (1 000 kezelt betegből kevesebb mint 1 esetén) :

Áteresztő kapilláris szindróma (Capillary Leak Syndrome; a kis vérerekből kifolyó folyadék a szövetekben gyülemlik fel) megelőző vagy terápiás kezelésekor a fokozott véralvadék‑képződés kockázata áll fenn szívműtét közben vagy után a külső keringetés alatt (lásd 2. pont „Figyelmeztetések és óvintézkedések” részt.)
· Testhőmérséklet‑emelkedés, valamint égő és csípő érzés a beadás helyén.

· Túlérzékenységi vagy allergiás reakciók (például szabálytalan szívverés, szaporább szívverés, vérnyomásesés, bőrpír, kiütések, nehézlégzés, fejfájás, szédülés, émelygés).
Nagyon ritkán előfordulhatnak (10 000 kezelt betegből kevesebb mint 1 esetén észlelhető) olyan túlérzékenységi reakciók, amelyek egészen a sokk állapotáig súlyosbodhatnak.
Mellékhatások bejelentése
Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül. A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.

5.
Hogyan kell a Berinert 1500 NE injekciót tárolni?
· A gyógyszer gyermekektől elzárva tartandó!

· A címkén és a dobozon feltüntetett lejárati idő (Felhasználható:) után ne alkalmazza a Berinert 1500 NE injekciót.

· Legfeljebb 30 °C-on tárolandó.
· Nem fagyasztható!
· A fénytől való védelem érdekében az injekciós üvegek a külső csomagolásban tárolandók.
· A Berinert nem tartalmaz konzerváló szert, ezért feloldás után azonnal fel kell használni.

· Amennyiben az elkészített oldatot nem adják be azonnal, 8 órán belül szabad felhasználni és csak az injekciós üvegben szabad tárolni.
6.
A csomagolás tartalma és egyéb információk
Mit tartalmaz a Berinert 1500 NE injekció 
A készítmény hatóanyaga: 

Emberi C1-észteráz-inhibitor (1500 NE/injekciós üveg; 3 ml injekciós vízzel való feloldás után 500 NE/ml)

További információkért lásd a „Az alábbi információk kizárólag egészségügyi szakembereknek szólnak” fejezetet.
Egyéb összetevők:

Glicin, nátrium-klorid, nátrium-citrát.
Lásd a 2. pont utolsó bekezdését: „A Berinert 1500 NE injekció nátriumot tartalmaz”
Oldószer: injekcióhoz való víz.

Milyen a Berinert 1500 NE-et tartalmazó injekció külleme és mit tartalmaz a csomagolás
A Berinert 1500 NE-et tartalmazó fehér port és az oldáshoz szükséges injekcióhoz való vizet tartalmaz. Az elkészített oldat színtelen és tiszta vagy enyhén opálos.
Kiszerelés

1500 NE-t tartalmazó doboz:

1 db port tartalmazó injekciós üveg (1500 NE)

1 db injekciós üveg 3 ml injekcióhoz való vízzel
1 db szűrővel ellátott áttöltő eszköz 20/20

Elkészítéshez és beadáshoz szükséges készlet (egy belső dobozban):
1 db 5 ml-es egyszer használatos fecskendő

1 db vénapunkcióra szolgáló készlet

2 db alkoholos törlő

1 db nem steril tapasz

A forgalomba hozatali engedély jogosultja és a gyártó

CSL Behring GmbH

Emil-von-Behring-Str. 76

35041 Marburg 

Németország

OGYI-T-5953/02
port tartalmazó injekciós üvegben + injekcióhoz való vizet tartalmazó injekciós üvegben
Ezt a gyógyszert az Európai Gazdasági Térség tagállamaiban az alábbi neveken engedélyezték:
	Gyógyszer neve
	Ország

	Berinert 1500 IE Pulver und 

Lösungsmittel zur Herstellung einer 

Injektions- oder Infusionslösung
	Ausztria

	Berinert 1500
	Belgium, Ciprus, Németország, Görögország, Luxemburg, Lengyelország 

	
	

	Berinert 1500, 500 IU Powder and solvent

for solution for injection/infusion
	Bulgária

	Berinert
	Dánia, Olaszország, Portugália,

	Berinert 1500 IU, injektio/infuusiokuiva-aine 

ja liuotin, liuosta varten
	Finnország

	Berinert 1500 IU
	Csehország, Szlovákia,

	Berinert 1500 UI, poudre et solvant pour

solution injectable/perfusion
	Franciaország

	Berinert 1500 NE por és oldószer oldatos injekcióhoz
	Magyarország

	Berinert 1500 IU pulver og væske til 

injeksjons-/infusjonsvæske, oppløsning
	Norvégia

	Berinert 1500 UI, pulbere şi solvent

pentru soluţie injectabilă/perfuzabilă
	Románia

	Berinert 1500 i.e. prašek in vehikel za

raztopino za injiciranje/infundiranje
	Szlovénia

	Berinert 1500 UI Polvo para solución 

inyectable y para perfusión
	Spanyolország,

	Berinert 1500 IE, pulver och vätska till 

injektions-/infusionsvätska, lösning
	Svédország

	Berinert 1500 IU powder and solvent

for solution for injection/infusion
	Egyesült Királyság


A betegtájékoztató legutóbbi felülvizsgálatának dátuma: 2021. november
------------------------------------------------------------------------------------------------------------------------------

Az alábbi információk kizárólag egészségügyi szakembereknek szólnak:

MINŐSÉGI ÉS MENNYISÉGI ÖSSZETÉTEL

A humán C1-észteráz-inhibitor aktivitását nemzetközi egységben fejezik ki (NE), ami a C1‑észteráz‑inhibitor készítményekre vonatkozó jelenlegi WHO Standardra vezethető vissza.

